Θέμα 2ο
2.1 Να γράψετε τους αριθμούς 1, 2, 3 από τη Στήλη Α και δίπλα ένα από τα γράμματα α, β, γ, δ της Στήλης Β που δίνει τη σωστή αντιστοίχιση. Σημειώνεται ότι ένα (1) γράμμα από τη Στήλη Β θα περισσέψει.
	ΣΤΗΛΗ Α
	ΣΤΗΛΗ Β

	1. Είναι αυτοπληρούμενοι και μπορούν να λειτουργήσουν με πίεση εξαγωγής μεγαλύτερη της πιέσεως εισαγωγής (στην περίπτωση μη υπερπληρώσεως).
	α. Δίχρονες μηχανές (κινητήρες)

	2. Απαιτούν πάντα μεγαλύτερη πίεση εισαγωγής από την πίεση εξαγωγής, έτσι ώστε να πραγματοποιείται η σάρωση.
	β. Ηλεκτροκινούμενοι φυσητήρες

	3. Η χρήση τους διακόπτεται αυτομάτως όταν η παρεχόμενη παροχή μάζας αέρα υπερπληρώσεως από τον στροβιλοϋπερπληρωτή είναι αρκετή για τη λειτουργία του κινητήρα.
	γ. Τετράχρονες μηχανές (κινητήρες)

	
	δ. Εναλλάκτες θερμότητας αέρα-νερού

2.2 Να χαρακτηρίσετε τις προτάσεις που ακολουθούν, γράφοντας δίπλα στον αριθμό που αντιστοιχεί σε κάθε πρόταση τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.
1. Όταν ο εκκεντροφόρος είναι τοποθετημένος στα πλάγια της μηχανής, το ωστήριο, μέσω της ωστικής ράβδου (καλάμι), μεταδίδει την κίνηση στο έκκεντρο.
2. Στις μεγάλες αργόστροφες πετρελαιομηχανές ο σκελετός κατασκευάζεται με χύτευση από χυτοσίδηρο.
3. Στους πετρελαιοκινητήρες, η εξέλιξη και η ποιότητα της καύσεως εξαρτάται, σε πολύ μεγάλο βαθμό, από το σχήμα του θαλάμου καύσεως και από τον τύπο του συστήματος εγχύσεως.
4. Κατά την ανάμειξη δύο καυσίμων διαφορετικού κινηματικού ιξώδους προκύπτει καύσιμο με ιξώδες υψηλότερο των δύο αρχικών.

